O mașină a intrat sâmbătă în mulțime într-un oraș mare din centrul Chinei, omorând opt persoane și rănind cinci
Un autovehicul a intrat sâmbătă în mulțime într-un oraș mare din centrul Chinei, omorând opt persoane și rănind cinci, dintre care doi grav, au anunțat autoritățile, fără a preciza dacă gestul a fost intenționat sau nu, relatează AFP, DPA și Reuters, preluate de Agerpres. Incidentul s-a produs în plină noapte, în jurul orei locale 00.10 la Changsha, capitala provinciei Hunan, a anunțat poliția din districtul Kaifu într-un comunicat.